**Visual Studio Code** (VS Code) — Windows, Linux va macOS uchun Microsoft tomonidan ishlab chiqilgan kod muharriri. U veb va bulutli ilovalarni platformalararo ishlab chiqish uchun „yengil" kod muharriri sanaladi. Kodni bosqichma-bosqich ishlab chiqish, Git vositalari, sintaksisni ajratib koʻrsatish, IntelliSense va refaktoring vositalarini oʻz ichiga oladi. Unda sozlash uchun keng imkoniyatlar mavjud: foydlanuvchi koʻrinishlari, klaviatura yorliqlari va konfiguratsiya fayllari. Dastur foydalanish uchun bepul, ochiq kodli dasturiy taʼminot sifatida ishlab chiqilgan, lekin tayyor yigʻilishlar xususiy litsenziya ostida tarqatiladi

Visual Studio Code Electron'ga asoslangan] va Visual Studio Online uchun ishlab chiqilgan Monako veb-muharriri orqali amalga oshiriladi.

Tarixi
------

Visual Studio Code 2015-yil 29-aprelda Microsoft tomonidan Build konferensiyasida eʼlon qilindi va tez orada beta-talqinda chiqarildi

2015-yil 18-noyabrda Visual Studio Code MIT litsenziyasi ostida chiqarildi va manba kodi GitHub'da chop etildi. Kengaytmalarni qoʻllab-quvvatlash eʼlon qilindi.

2016-yil 14-aprelda Visual Studio Code beta-sinovdan chiqdi.

Imkoniyatlari
-------------

Visual Studio Code — bu kod muharriri hisoblanadi. U koʻp tilli foydalanuvchi interfeysiga ega va bir qator dasturlash tillari, sintaksisni ajratib koʻrsatish, IntelliSense, refaktoring, bosqichma-bosqich dasturni ishga tushirish, kod navigatsiyasi, Git-ni qoʻllab-quvvatlash va boshqalarni qoʻllab-quvvatlaydi. Visual Studio Codeʼning koʻp xususiyatlari GUI orqali mavjud emas, koʻpincha buyruqlar palitrasi yoki JSON fayllari (masalan, foydalanuvchi sozlamalari) orqali amalga oshiriladi.

2018-yildan beri Visual Studio Code uchun ochiq kodli Python kengaytmasi mavjud. U dasturchilarga kodni tahrirlash, bosqichma-bosqich dasturlash va dasturni sinovdan oʻtkazish uchun keng imkoniyatlarni taqdim etadi.

Visual Studio Codeʼda plaginlarni qoʻllab-quvvash imkoniyati[20] Visual Studio Marketplace orqali mavjud. Bularga muharrir qoʻshimchalari, qoʻshimcha dasturlash tillarini qoʻllab-quvvatlash, statik kod analizatorlari kiradi.

2019-yil may oyidan boshlab VS Code asosidagi Visual Studio Online muharririning yopiq testi mavjud. U barcha kengaytmalar va IntelliCodeʼni qoʻllab-quvvatlaydi.

Manbalar
--------

1. ↑  „Visual Studio Code Display Language (Locale)" (en). *code.visualstudio.com*. 29-aprel 2022-yilda asl nusxadan arxivlandi. Qaraldi: 7-oktabr 2020-yil.
2. ↑  „Debugging in Visual Studio Code" (en). 7-oktabr 2017-yilda asl nusxadan arxivlandi. Qaraldi: 14-oktabr 2017-yil.
3. ↑  „Version Control in VS Code" (en). 1-sentabr 2017-yilda asl nusxadan arxivlandi. Qaraldi: 14-oktabr 2017-yil.
4. ↑  „IntelliSense in Visual Studio Code" (en). 7-iyun 2021-yilda asl nusxadan arxivlandi. Qaraldi: 14-oktabr 2017-yil.
5. ↑  „License - Visual Studio Code" (en).  code.visualstudio.com. 21-oktabr 2017-yilda asl nusxadan arxivlandi. Qaraldi: 14-oktabr 2017-yil.
6. ↑  „Microsoft’s new Code editor is built on Google’s Chromium" (en). *Ars Technica*. 19-noyabr 2015-yilda asl nusxadan arxivlandi. Qaraldi: 14-oktabr 2017-yil.
7. ↑  „Monaco Editor" (en).  microsoft.github.io. 30-avgust 2017-yilda asl nusxadan arxivlandi. Qaraldi: 14-oktabr 2017-yil.
8. ↑  „BUILD 2015 News: Visual Studio Code, Visual Studio 2015 RC, Team Foundation Server 2015 RC, Visual Studio 2013 Update 5" (en). 13-oktabr 2017-yilda asl nusxadan arxivlandi. Qaraldi: 14-oktabr 2017-yil.